Rolo Sports House | LekkeSlaap
Rolo Sports House is op die Parys Gholflandgoed ongeveer 600 m vanaf die Vaalrivier se oewer geleë. Daar is verskeie doendinge op dié veilige en rustige landgoed. Die verblyf is ideaal vir 'n gesin of 'n groep vriende. Daar is 'n ruim vermaaklikheidsarea, 'n ingeboude braai, onderdakstoep en 'n pool-tafel.
Dié huis het 4 slaapkamers met slaapplek vir 8 gaste. Die hoofslaapkamer het 'n koningingrootte-bed en 'n rusbank. Die ander 3 slaapkamers het elk 2 driekwartbeddens. Al die slaapkamers het en suite-badkamers en spieëltafels wat as 'n werkstasie gebruik kan word. Elke kamer het sy eie balkon met 'n uitsig oor die gholfbaan.
Die oopplan-kombuis is ten volle toegerus met 'n mikrogolfoond, gasstoof, skottelgoedwasser, yskas, wasmasjien en tuimeldroër.
Die swembad-area het 'n aparte badkamer en 'n stoomkamer. Dié area kan toegemaak word om 'n kind-vriendelike area te skep.